בתחילת מלחמת האזרחים הוביל רוזקרנס יחידת מתנדבים מאוהיו, אשר בין חבריה היו רתרפורד הייז, ויליאם מקינלי (נשיאים לעתיד), וסטנלי מתיוס (שופט עליון לעתיד). הוא קיבל מינוי כבריגדיר ג'נרל בצבא הסדיר וזכה להצלחה בקרבות הראשונים בווירג'יניה המערבית אל מול רוברט א' לי. בשנת 1862, בזירה המערבית, ניצח בקרב איוקה וקרב קורינת' השני, כאשר היה תחת פיקודו של מייג'ור ג'נרל יוליסס גרנט. נטייתו של רוזקרנס לדיבור מהיר וגס, ונכונותו לחלוק על הממונים עליו באופן פומבי, גרמו ליריבות מקצועית בינו לבין גרנט (וכן מזכיר המלחמה אדווין סטנטון), יריבות אשר השפיעה על הקריירה של רוזקרנס.
לאחר קרב קורינת' קודם רוזקרנס לדרגת מייג'ור ג'נרל, קיבל את הפיקוד על גייס XIV, והוביל אותו לניצחון בקרב סטונס ריבר אל מול יריבו מן הקונפדרציה בראקסטון בראג. לאחר קרב זה החל רוזקרנס בארגון מחדש של הגייס והפך אותו לארמיית הקמבלנד. בראש ארמיית הקמברלנד יצא רוזקרנס למערכת טולהומה, סדרת תמרונים מבריקה אשר דחקה את צבא הקונפדרציה אל מחוץ למרכז טנסי. לאחר התארגנות קצרה המשיך רוזקרנס במערכת צ'יקמוגה, אשר בתחילתה הצליח לגרום לנסיגת צבא הקונפדרציה בפיקוד בראג אל מחוץ לעיר האסטרטגית צ'טנוגה באמצעות סדרת תמרונים ואיגופים. עד אותה עת הייתה הקריירה הצבאית של רוזקרנס רצופה הצלחות. הוא היה אהוב על חייליו, אשר כינו אותו "אולד רוזי" (רוזי הזקן), אך היה קשה עם קציניו. רוזקרנס היה בעל אופי כספיתי, ובפרוץ הקרב נטה להגיע להתרגשות יתר, מה שגרם לו לגמגם ולהיות קשה להבנה. בנוסף, נטה להתערב בניהול הפרטים הקטנים ביחידות המשנה שלו ולעקוף את שרשרת הפיקוד.
המרדף בעקבות צבאו של בראג הסתיים בהתנגשות דמים בקרב צ'יקמוגה. בקרב זה הייתה ארמיית הקמברלנד של האיחוד ערוכה להגנה, בעוד ארמיית טנסי של בראג תקפה חזיתית. ביום הראשון לקרב נהדפו כל התקפותיו של בראג. אולם ביום השני, בעקבות מידע שגוי שקיבל, נתן רוזקרנס פקודה שגויה לתזוזת אחת מיחידותיו, מה שיצר פרצה זמנית בקווי ההגנה של צבאו. בצירוף מקרים חסר מזל הייתה פרצה זו אל מול התקפה מרוכזת של הקונפדרציה, מה שגרם לנסיגה מבוהלת של שליש מצבאו. רוזקרנס, אשר איבד את עשתונותיו בעקבות תהפוכות הקרב, נסוג עם חלק צבאו המוכה, בעודו מותיר את יתרת צבאו בשדה הקרב. ארמיית הקמברלנד נסוגה אל צ'טנוגה, ובראג הטיל עליה מצור.
בעקבות התבוסה המשפילה, הודח רוזקרנס מתפקידו כמפקד ארמיית הקמברלנד על ידי גרנט. הוא קיבל את הפיקוד על זירת מיזורי, שם לחם נגד הפשיטה של פרייס במיזורי, אולם לא מילא יותר תפקיד משמעותי במלחמה.
בבחירות 1864 שקל אברהם לינקולן לגייס את רוזקרנס כמועמדו לסגן נשיא. המהלך טורפד על ידי מזכיר המלחמה סטנטון, אשר יירט את מכתב ההסכמה של רוזקרנס אל לינקולן, והסתיר אותו. לאחר המלחמה עבר רוזקרנס לקליפורניה, שם עסק במיזמים עסקיים שונים. הוא שירת במספר מינויים דיפלומטיים ופוליטיים, בהם ציר ארצות הברית במקסיקו, ובשנת 1880 נבחר כנציג המחוז ה-1 של קליפורניה לבית הנבחרים של ארצות הברית. הוא שירת בקונגרס בין 1881–1885. רוזקרנס נפטר בקליפורניה, בשנת 1898. בשנת 1908 נטמנו שרידיו בבית הקברות הלאומי ארלינגטון, וירג'יניה.
נמל התעופה הבינלאומי של דמשק
My Humps
My Humps הוא סינגל שהוקלט על ידי הלהקה האמריקאית בלאק אייד פיז, מתוך אלבום האולפן הרביעי שלה, "Monkey Business". השיר יצא לאור ב-20 בספטמבר 2005, על ידי חברות התקליטים ויל.איי.אם מיוזיק גרופ ואיי אנד אם רקורדס, כסינגל השלישי מתוך האלבום.
השיר הגיע למקום השלישי במצעד הבילבורד הוט 100.
רקע וכתיבה.
השיר נכתב על ידי ויל.איי.אם ודייוויד פייטון והופק על ידי ויל.איי.אם גם כן. הרינגטון של השיר שהופץ בארצות הברית, קיבל על ידי איגוד תעשיית ההקלטות האמריקאי את תואר הפלטינה הכפולה, על מכירות של למעלה משני מיליון עותקים במדינה, מה שהופך אותו לאחד מהרינגטונים הנמכרים ביותר במדינה בשנה בה יצא.
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-175 מיליון השמעות.
וידאו קליפ.
הקליפ הרשמי של "My Humps", שבוים על ידי פטימה רובינסון ומאליק חסן סייד, הוקרן לראשונה ב-"TRL". הוא מציג את פרגי, כשהיא רוקדת עם רקדנים נוספים, תוך שתמונות של פריטים יקרים כמו ארנקים של לואי ויטון ותכשיטים מופיעות לאורכו. כמו כן, ניתן לראות קטעים בהם מופיעים שאר חברי הלהקה, כשהם מבצעים את הבתים שלהם.
נכון לדצמבר 2020, מונה הצפיות של הקליפ עומד על למעלה מ-555 מיליון צפיות.
Zeros (בעברית: אפסים) הוא אלבומו השני של הזמר-יוצר האנגלי דקלן מקנה. הוא יצא לאור ב-4 בספטמבר 2020 על ידי חברת התקליטים קולומביה רקורדס, לאחר עיכובים רבים. האלבום כולל את הסינגלים "Beautiful Faces", "The Key to Life on Earth", "Daniel, You're Still a Child" ו-"Be an Astronaut". האלבום זכה להצלחה מסחרית ולשבחים רבים מצד המבקרים, על הכתיבה, ההפקה והפרשנות בר-זמננו על הרוק של שנות ה-60 וה-70.
רקע.
בינואר 2020, מקנה הודיע שאלבומו החדש יצא לאור ב-15 במאי 2020. בריאיון עם מגזין "DIY", כשנשאל איך האלבום יישמע, הוא אמר, "אני מקשיב להרבה מתקליטיו הישנים של [בוב] דילן, ומאוד מעריך את האנרגיה הזאת. רק רציתי להיכנס לחדר עם קבוצת מוזיקאים מבלי לקבל את זה יותר מדי 'נכון'. בעיניי הצליל התפתח בדרך הזאת. יש הרבה אזכורים משנות ה-70, המון Waterboys ו-Crosby, Stills and Nash, אבל זה עדיין מרגיש מודרני עבורי. זה לגמרי מרגיש כמו התקדמות טבעית מאשר הראשון". במרץ 2020, הוא הודיע שהוא דחה את ההוצאה של האלבום בשל מגפת הקורונה, ושהוא עתיד לצאת לאור ב-21 באוגוסט. מקנה אמר ברשתות החברתיות, "זו לא החלטה שאני מקבל בקלות ראש – הקלטתי את האלבום באוגוסט בשנה שעברה, ומבחינתי זה די צורם שלקח לאלבום שנה שלמה לצאת לעולם, אבל הזמנים האלה הם בלתי רגילים ויש בהם חלל קטן מאוד בו ניתן להוציא את זה לפועל בדרך שאני רוצה". באוגוסט 2020, מקנה הודיע על דחייה נוספת של הוצאת האלבום ושכעת הוא עתיד לצאת לאור ב-4 בספטמבר 2020.
קידום.
סינגלים.
"Beautiful Faces" יצא לאור ב-29 בינואר 2020 כסינגל המוביל מתוך האלבום. השיר הגיע בשיאו למקום ה-24 במצעד Alternative Songs של בילבורד בארצות הברית. "The Key to Life on Earth" יצא לאור ב-14 באפריל 2020 כסינגל השני מתוך האלבום. "Daniel, You’re Still a Child" יצא לאור ב-8 ביולי 2020 כסינגל השלישי מתוך האלבום. "Be an Astronaut" יצא לאור ב-5 באוגוסט 2020 כסינגל הרביעי מתוך האלבום, ולאחר מכן, ב-7 באוגוסט 2020, גם הקליפ שלו.
סיבוב הופעות.
מקנה אישר כי התאריכים המתוכננים של סיבוב ההופעות באפריל בוטלו וכי ייקבעו מועדים חדש. לדבריו, "אני הולך לקיים יותר הופעות בהמשך השנה ואילך, כך שאני עדיין יכול לראות את כל אלה שהיו להם כרטיסים ואת כל אלה שלא היו להם, אבל בזמנים הלא בטוחים האלה ייקח רגע לדעת מתי יתאפשר. סיבובי הופעות כרגע הם לא רק לא בטוחים אלא גם בלתי אפשריים בצורה יעילה, ועכשיו התוכניות שהיו לנו בחודשים האחרונים לאמריקה, אירופה ורבים מתאריכי החגים שלנו לא הולכות להתקיים לקראת יציאת האלבום".
הצלחה מסחרית.
על אף הדחיפה בהוצאת האלבום לשבוע פחות תחרותי והקמפיין הציבורי של מקנה ברשתות החברתיות כדי להביא את האלבום למקום הראשון, "Zeros" הופיע לראשונה במקום השני במצעד האלבומים הבריטי והסקוטי, 800 מכירות בלבד מאחורי המהדורה המחודשת של הרולינג סטונז לאלבומם "Goats Head Soup" משנת 1973. זו הייתה ההופעה הראשונה של מקנה בעשירייה הראשונה במצעדים אלה. בשבוע השני האלבום ירד למקום 40 במצעד הבריטי. הוא גם הגיע לראשונה לעשירייה המובילה במצעד של אירלנד, למקום התשיעי, הנתון הגבוה ביותר של מקנה באותו שבוע, ובשבוע שלאחר מכן ירד מתחת ל-50 המובילים.
רשימת רצועות.
כל השירים נכתבו על ידי דקלן מקנה, מלבד איפה שמצוין אחרת.
קרדיטים וצוות.
הקרדיטים לקוחים מאתר טיידל.
פיטר סקנבינו
פיטר סקנבינו (באנגלית: Peter Scanavino; נולד ב-29 בפברואר 1980) הוא שחקן קולנוע וטלוויזיה אמריקאי. הוא מככב בתפקיד הבלש / התובע הכללי דומיניק "סוני" קאריסי ג'וניור בסדרת הטלוויזיה ארוכת שנים בהפקת רשת NBC, ".
קריירה.
מאז 2005 היו לסקנבינו עשרות תפקידים מינוריים בסרטים ובטלוויזיה, בין היתר בסדרות האישה הטובה והרשימה השחורה.
בשנת 2005 שיחק סקנבינו בתפקידי אורח בסדרת דרמות הפשע של NBC " בפרק העונה החמישית "כלבי היהלום" בתפקיד העבריין הקטן ג'וני פייסט. הוא גם התארח בסדרה "חוק וסדר" בפרק "בסה"כ ילדה בעולם" בשנת 2009, כחשוד שהיה מעצב גרפי.
בשנת 2010, סקנבינו לקח פסק זמן ממשחק כדי להתמקד בבישול. לאחר שסיים תעודה בקולינריה במכון הקולינריה הצרפתי בניו יורק, החל לעבוד תקופה קצרה במטבח של המסעדה בעלת כוכב המישלן של דן ברבר "בלו היל" בגריניץ' וילג'.
בשנת 2013, שיחק בתפקיד אורח בסדרת דרמות הפשע NBC ארוכת השנים "" בעונה הארבע עשרה, בפרק 13, "מורשת המפלצת" בתפקיד ג'וני דובצ'ק. באותה שנה שיחק בהרכב הקומדיה הרומנטית "Mutual Friends" שביים מתיו ווטס.
בשנת 2014 הצטרף סקנבינו לסדרה "" בעונתה השש-עשרה, הפעם כדומיניק קאריסי ג'וניור, סאני, בלש חדש. בתחילה בתפקיד חוזר, אך לאחר מכן המשיך לשחק בתפקיד ראשי מהפרק החמישי של אותה עונה. לדברי המפיק הראשי, וורן לייט, קאריסי "[נכנס] [ל- סדרה] ומטלטל את העניינים ... בחור שאולי זקוק למעט עידון." סקנבינו ציין כי דמותו של קאריסי "[הוא] אאוטסיידר."
חיים אישיים.